РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/149-20

09. новембар 2020. године

Б е о г р а д

ЗАПИСНИК

4. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 09. НОВЕМБРА 2020. ГОДИНЕ

Седница је почела у 14,30 часова.

Седници је председавала др Александра Томић, председник Одбора.

Седници су присуствовали чланови Одбора: Никола Јоловић, Оливера Пешић, Соња Влаховић, Братимир Васиљевић, Ана Чарапић и Владимир Маринковић.

Седници су присуствовали и: Виктор Јевтовић (заменик члана Одбора Верољуба Арсића), Миленка Субић (заменик члана Одбора Зорана Бојанића), Адријана Пуповац (заменик члана Одбора Душка Тарбука), Светлана Милијић (заменик члана Одбора Бобана Бирманчевића), Угљеша Марковић (заменик члана Одбора Душана Бајатовића), Радован Тврдишић (заменик члана Одбора Марине Рагуш) и Ђорђе Косанић (заменик члана Одбора).

Седници нису присуствовали чланови Одбора: Горан Ковачевић, Золтан Пек и Милорад Мијатовић, нити њихови заменици.

Седници су присуствовали:

-представници Агенције за борбу против корупције Драган Сикимић, директор Агенције, Катарина Павићић и Иван Васиљевић, помоћници директора;

-представници Републичке комисије за заштиту права у поступцима јавних набавки Хана Хукић, председник, и Весна Гојковић Милин, заменик председника;

- представници Канцеларије за јавне набавке Сандра Дамчевић, директор, и Ивана Ђенић, заменик директора;

 -представници Комисије за хартије од вредности Марко Јанковић, председник и Биљана Аговска, руководилац Службе за финансијско пословање;

 -представник Фискалног савета Никола Алтипармаков;

- представници Комисије за контролу државне помоћи Владимир Антонијевић, председник, Љиљана Благојевић, заменик председника, Марко Видаковић, члан Савета, Душица Ђорђевић, члан Савета, и Драган Ђурђевић, члан Савета;

- представници Агенције за енергетику Републике Србије Дејан Поповић, председник Савета Агенције, Дејана Стефановић-Костић, члан Савета Агенције и Горан Петковић, члан Савета Агенције;

- представници Регулаторног тела за електронске медије Мелина Раца, начелник финансијске службе и Растко Стефановић, виши саветник за економска питања.

На предлог председника, Одбор је једногласно (14 гласова „за“) утврдио следећи

Д н е в н и р е д:

1. Разматрање Извештаја о раду Агенције за борбу против корупције за 2019. годину (број 02-510/20 од 10. априла 2020. године);
2. Разматрање Извештаја о раду Републичке комисије за заштиту права у поступцима јавних набавки у периоду од 01. јануара до 31. децембра 2019. године (број 02-482/20 од 27. марта 2020. године);
3. Разматрање Извештаја о спроведеном надзору над применом Закона о јавним набавкама за 2019. годину Управе за јавне набавке (број 404 –537/20 од 27. априла 2020. године);
4. Разматрање Годишњег извештаја Комисије за хартије од вредности за 2019. годину (број 02-596/20 од 13. маја 2020. године);
5. Утврђивање Предлога одлуке о давању сагласности на Измене и допуне Финансијског плана за 2020. годину Комисије за хартије од вредности (број 400-2947/19 од 5. новембра 2020. године);
6. Утврђивање Предлога одлуке о давању сагласности на Одлуку о изменама и допунама Статута Комисије за хартије од вредности (број 02-1682/20 од 5. новембра 2020. године);
7. Разматрање Извештаја о раду Фискалног савета за 2019. годину (број 02-693/20 од 10. јуна 2020. године);
8. Давање сагласности на Предлог финансијског плана Комисије за контролу државне помоћи за 2021. годину (број 400-1479/20 од 16. октобра 2020. године);
9. Давање сагласности на Предлог правилника о изменама и допунама Правилника о унутрашњем уређењу и систематизацији радних места у Комисији за контролу државне помоћи (број 112-54/20 од 21. октобра 2020. године);
10. Утврђивање Предлога одлуке о давању сагласности на Финансијски план Агенције за енергетику Републике Србије за 2021. годину (број 400-1598/20 од 29. октобра 2020. године);
11. Утврђивање Предлога одлуке о давању сагласности на Финансијски план Регулаторног тела за електронске медије за 2021. годину (број 400-1612/20 од 30. октобра 2020. године).

На предлог председника, Одбор је једногласно (14 гласова „за“) усвојио предлог да се обједини расправа о тачкама 4, 5. и 6, као и о тачкама 8. и 9, с тим да се о свакој тачки одбор изјашњава појединачно, у систему е-парламента.

**ПРВА ТАЧКА ДНЕВНОГ РЕДА: Разматрање Извештаја о раду Агенције за борбу против корупције за 2019. годину**

Председник Одбора Александра Томић подсетила је чланове Одбора да је чланом 39. сав 1. Закона о спречавању корупције прописано да Агенција подноси годишњи извештај о свом раду Народној скупштини најкасније до 31. марта текуће године за претходну годину. Доношењем овог закона, који се примењује од 1. септембра 2020. године, престао је да важи Закон о Агенцији за борбу против корупције, који се примењивао до 1. септембра 2020. године. С обзиром на то да је и Закон о Агенцији за борбу против корупције прописивао обавезу подношења годишњег извештаја Народној скупштини до 31. марта текуће године за претходну годину, Агенција за борбу против корупције поднела је, у складу са тада важечим законом, Извештај о раду Агенције за борбу против корупције за 2019. годину, број 02-510/20 од 10. априла 2020. године.

 Чланом 111. став 1. Закона утврђен је континуитет рада Агенције тако што Агенција за борбу против корупције наставља са радом као Агенција за спречавање корупције.

 Чланом 238. став 2. Пословника Народне скупштине предвиђено је да надлежни одбор након разматрања извештаја подноси Народној скупштини извештај са предлогом закључка, односно препоруке.

 Драган Сикимић, директор Агенције за борбу против корупције, представио је Извештај о раду Агенције за борбу против корупције за 2019. годину.

 У дискусији је учествовао народни посланик Владимир Маринковић.

 На основу члана 238. став 2. Пословника Народне скупштине, Одбор је, једногласно (14 гласова „за“), одлучио да Народној скупштини поднесе извештај с предлогом закључка:

ЗАКЉУЧАК

поводом разматрања Извештаја о раду Агенције за борбу против корупције за 2019. годину

1. Прихвата се Извештај о раду Агенције за борбу против корупције за 2019. годину.

 2. Овај закључак објавити у „Службеном гласнику Републике Србије“.

**ДРУГА ТАЧКА ДНЕВНОГ РЕДА: Разматрање Извештаја о раду Републичке комисије за заштиту права у поступцима јавних набавки у периоду од 01.01.2019. до 31.12.2019. године**

Председник Одбора подсетила је чланове Одбора да је чланом 203. ст. 1. и 2. Закона о јавним набавкама утврђено да је Републичка комисија за заштиту права у поступцима јавних набавки за свој рад одговара Народној скупштини којој доставља извештај о свом раду, са свим прописаним деловима које овај извештај обавезно мора да садржи.

Сагласно наведеним одредбама Закона о јавним набавкама, Републичка комисија за заштиту права у поступцима јавних набавки поднела је Народној скупштини 27. марта 2020. године Извештај о раду Републичке комисије за заштиту права у поступцима јавних набавки у периоду од 01.01.2019. године до 31.12.2019. године.

Хана Хукић, председник Републичке комисије за заштиту права у поступцима јавних набавки је образложила Извештај о раду Комисије.

 На основу члана 237. став 4. Пословника Народне скупштине, Одбор је, једногласно (13 гласова „за“), одлучио да Народној скупштини поднесе извештај с предлогом закључка:

ЗАКЉУЧАК

поводом разматрања Извештаја о раду Републичке комисије за заштиту права у поступцима јавних набавки у периоду од 1. јануара до 31. децембра 2019. године

1. Прихвата се Извештај о раду Републичке комисије за заштиту права у поступцима јавних набавки у периоду од 1. јануара до 31. децембра 2019. године.

 2. Овај закључак објавити у „Службеном гласнику Републике Србије“.

**ТРЕЋА ТАЧКА ДНЕВНОГ РЕДА: Разматрање Извештаја о спроведеном надзору над применом Зкона о јавним набавкама за 2019. годину Управе за јавне набавке**

 Александра Томић је подсетила да је Управа за јавне набавке у складу са чланом 136. Закона о јавним набавкама, који је био у примени до 1. јула 2020. године, поднела Извештај о спроведеном надзору над применом Закона о јавним набавкама за 2019. годину.

 Чланом 241. Закона о јавним набавкама, који је у примен од 1. јула 2020. године, прописано је да Управа за јавне набавке наставља са радом као Канцеларија за јавне набавке.

 Сандра Дамчевић, директор Канцеларије за јавне набавке, представила је Извештај о спроведеном надзору над применом Закона о јавним набавкама за 2019. годину.

На основу члана 55. Пословника Народне скупштине, Одбор је, једногласно (13 гласова „за“), одлучио да поднесе следећи

И З В Е Ш Т А Ј

Одбор за финансије, републички буџет и контролу трошења јавних средстава размотрио је и прихватио Извештај о надзору над применом Закона о јавним набавкама за 2019. годину који је, на основу члана 136. став 3. Закона о јавним набавкама („Службени гласник РС“, бр. 124/12, 14/15 и 68/15 – у примени до 1. јула 2020. године), Одбору поднела Управа за јавне набавке.

**ЧЕТВРТА, ПЕТА И ШЕСТА ТАЧКА ДНЕВНОГ РЕДА: Разматрање Годишњег извештаја Комисије за хартије од вредности за 2019. годину; Утврђивање Предлога одлуке о давању сагласности на Измене и допуне Финансијског плана за 2020. годину Комисије за хартије од вредности и Утврђивање Предлога одлуке о давању сагласности на Одлуку о изменама и допунама Статута Комисије за хартије од вредности**

Чланом 260. став 1. Закона о тржишту капитала утврђено да Комисија за хартије од вредности подноси годишњи извештај Народној скупштини Републике Србије у року од четири месеца од завршетка пословне године.

Сагласно наведеној одредби Закона о тржишту капитала, Комисија за хартије од вредности поднела је Народној скупштини Годишњи извештај за 2019. годину.

Чланом 260. став 5. Закона о тржишту капитала утврђено је да Финансијски план за наредну годину Комисија доноси до 30. новембра текуће године и доставља га Народној скупштини на потврђивање.

Сагласно наведеним одредбама Закона о тржишту капитала, Комисија за хартије од вредности доставила је Народној скупштини 5. новембра 2020. године Измене и допуне Финансијског плана Комисије за хартије од вредности за 2020. годину.

Чланом 240. став 1. Закона о тржишту капитала прописано је да Комисија доноси статут којим, у складу са законом, уређује своје надлежности, као и организацију и начин обављања послова из тих надлежности, права, обавезе и одговорност чланова, председника и секретара Комисије, права и обавезе осталих запослених, начин обезбеђења средстава за рад, начин доношења општих и појединачних аката и друга питања од значаја за рад Комисије. У ставу 2. прописано је да Народна скупштина даје сагласност на статут Комисије.

 Комисија за хартије од вредности доставила је Народној скупштини 5. новембра 2020. године Одлуку о изменама и допунама Статута Комисије за хартије од вредности, коју је Комисија усвојила на седници одржаној 6. августа 2020. године. У доставном акту наведено је да су измене и допуне важећег статута Комисије потребне ради усклађивања Статута са новим законима којима се уређује област отворених инвестиционих фондова са јавном понудом, алтернативних инвестиционих фондова, ревизије и робне берзе, а који су ступили на снагу у току 2020. године.

 Марко Јанковић, председник Комисије, образложио је Годишњи извештај Комисије за Хартије од вредности за 2019. годину, Измене и допуне Финансијског плана за 2019. годину и Одлуку о изменама и допунама Статута Комисије за хартије од вредности.

На основу члана 237. став 4. Пословника Народне скупштине, Одбор је, једногласно (13 гласова „за“), одлучио да Народној скупштини поднесе извештаје с предлогом закључка, односно одлуке:

4. тачка

ЗАКЉУЧАК

ПОВОДОМ РАЗМАТРАЊА ГОДИШЊЕГ ИЗВЕШТАЈА КОМИСИЈЕ ЗА ХАРТИЈЕ ОД ВРЕДНОСТИ ЗА 2019. ГОДИНУ

1. Прихвата се Годишњи извештај Комисије за хартије од вредности за 2019. годину.
2. Овај закључак објавити у „Службеном гласнику Републике Србије“.

5. тачка

ОДЛУКА

О ДАВАЊУ САГЛАСНОСТИ НА ИЗМЕНЕ И ДОПУНЕ ФИНАНСИЈСКОГ ПЛАНА КОМИСИЈЕ ЗА ХАРТИЈЕ ОД ВРЕДНОСТИ ЗА 2020. ГОДИНУ

Даје се сагласност на Измене и допуне Финансијског плана Комисије за хартије од вредности за 2020. годину.

 Ову одлуку објавити у „Службеном гласнику Републике Србије“.

6. тачка

О Д Л У К А

О ДАВАЊУ САГЛАСНОСТИ НА ОДЛУКУ О ИЗМЕНАМА И ДОПУНАМА СТАТУТА КОМИСИЈЕ ЗА ХАРТИЈЕ ОД ВРЕДНОСТИ

 Даје се сагласност на Одлуку о изменама и допунама Статута Комисије за хартије од вредности.

 Ову одлуку објавити у „Службеном гласнику Републике Србије“.

**СЕДМА ТАЧКА ДНЕВНОГ РЕДА: Разматрање Извештаја о раду Фискалног савета за 2019. годину**

 Чланом 92а Закона о буџетском систему прописано је да је Фискални савет за обављање послова из своје надлежности одговоран Народној скупштини.

Сагласно наведеним одредбама, Фискални савет је поднео Народној скупштини Извештај о раду Фискалног савета за 2019. годину.

 Никола Алтипармаков, члан Фискалног савета, образложио је Извештај о раду Фискалног савета за 2019. годину.

На основу члана 237. став 4. Пословника Народне скупштине, Одбор је, једногласно (13 гласова „за“), одлучио да Народној скупштини поднесе извештај с предлогом закључка:

ЗАКЉУЧАК

поводом разматрања Извештаај о раду Фискалног савета за 2019. годину

1. Прихвата се Извештај о раду Фискалног савета за 2019. годину.

2. Овај закључак објавити у „Службеном гласнику Републике Србије“.

**ОСМА И ДЕВЕТА ТАЧКА ДНЕВНОГ РЕДА: Давање сагласности на Предлог финансијског плана Комисије за контролу државне помоћи за 2021. годину; Давање сагласности на Предлог правилника о изменама и допунама Правилника о унутрашњем уређењу и систематизацији радних места у Комисији за контролу државне помоћи**

Председник је подсетила да је чланом 19. ст. 1. и 2. Закона о контроли државне помоћи прописано је да се средства за рад Комисије за контролу државне помоћи обезбеђују у буџету Републике Србије у оквиру посебног буџетског раздела и из других извора, као и да Савет Комисије утврђује предлог финансијског плана Комисије и доставља га одбору Народне скупштине надлежном за послове финансија на сагласност.

 У складу са законом, председник Комисије је Одбору за финансије, републички буџет и контролу трошења јавних средстава доставио Предлог финансијског плана Комисије за контролу државне помоћи за 2021. годину на разматрање и одлучивање о давању сагласности.

Чланом 23. став 2. Закона о контроли државне помоћи („Службени гласник РС“, бр.73/19) прописано је да се ближи опис радних места, као и број контролора и аналитичара у службама Комисије за контролу државне помоћи уређује актом о систематизацији који доноси Савет Комисије, уз сагласност одбора Народне скупштине надлежног за послове финансија.

 У складу са законом, председник Комисије je Одбору за финансије, републички буџет и контролу трошења јавних средстава доставио Предлог правилника о изменама и допунама Правилника о унутрашњем уређењу и систематизацији радних места у Комисији за контролу државне помоћи, на разматрање и одлучивање о давању сагласности.

 Владимир Антонијевић, председник Комисије за контролу државне помоћи, образложио је дате предлоге.

 Одбор за финансије, републички буџет и контролу трошења јавних средстава утврдио је једногласно (12 гласова „за“) предлоге одлука:

8. тачка

 О Д Л У К А

о давању сагласности на Предлог финансијског плана Комисије за контролу државне помоћи за 2021. годину

 Даје се сагласност на Предлог финансијског плана Комисије за контролу државне помоћи за 2021. годину.

9. тачка

О Д Л У К А

о давању сагласности на Предлог правилника о изменама и допунама Правилника о унутрашњем уређењу и систематизацији радних места у Комисији за контролу државне помоћи

 Даје се сагласност на Предлог правилника о изменама и допунама Правилника о унутрашњем уређењу и систематизацији радних места у Комисији за контролу државне помоћи.

**ДЕСЕТА ТАЧКА ДНЕВНОГ РЕДА: Утврђивање Предлога одлуке о давању сагласности на Финансијски план Агенције за енергетику Републике Србије за 2021. годину**

Чланом 61. став 1. Закона о енергетици прописано да Агенција за енергетику Републике Србије доноси финансијски план којим се утврђују укупни приходи и расходи Агенције који су неопходни за обављање законом прописаних обавеза Агенције, политика зарада запослених у Агенцији којом се обезбеђује одговарајући стручан кадар, као и резерва за непредвиђене издатке. Ставом 2. овог члана прописано је да Агенција самостално одлучује о расподели средстава одобрених финансијским планом, на начин којим се обезбеђује спровођење надлежности утврђених Законом, као и да на финансијски план Агенције сагласност даје Народна скупштина.

 У складу са наведеним, Агенција је дана 29. октобра 2020. године упутила Народној скупштини Финансијски план за 2021. годину.

 Дејан Поповић, председник Савета Агенције, образложио је Финансијски план Агенције.

Одбор је, једногласно (12 гласова „за“), утврдио предлог одлуке:

О Д Л У К А

О ДАВАЊУ САГЛАСНОСТИ НА ФИНАНСИЈСКИ ПЛАН

АГЕНЦИЈЕ ЗА ЕНЕРГЕТИКУ РЕПУБЛИКЕ СРБИЈЕ ЗА 2021. ГОДИНУ

 Даје се сагласност на Финансијски план Агенције за енергетику Републике Србије за 2021. годину.

 Ову одлуку објавити у „Службеном гласнику Републике Србије“.

**ЈЕДАНАЕСТА ТАЧКА ДНЕВНОГ РЕДА: Утврђивање Предлога одлуке о давању сагласности на Финансијски план Регулаторног тела за електронске медије за 2021. годину**

Чланом 34. ст. 1. и 3. Закона о електронским медијима прописано да се финансирање Регулаторног тела за електронске медије врши у складу са финансијским планом који за сваку годину доноси Савет Регулатора, као и да је Регулатор дужан да предлог финансијског плана достави одбору Народне скупштине надлежном за област финансија најкасније до 1. новембра текуће године за наредну годину. У ставу 4. истог члана прописано је да Народна скупштина даје сагласност на финансијски план Регулатора.

Регулаторно тело за електронске медије је 30. октобра 2020. године је Одбору доставило Финансијски план Регулаторног тела за електронске медије за 2021. годину.

Мелина Раца, начелник финансијске службе, образложила је Финансијки план за 2021. годину.

Одбор је, једногласно (12 гласова „за“), утврдио Предлог одлуке:

ОДЛУКА

О ДАВАЊУ САГЛАСНОСТИ НА ФИНАНСИЈСКИ ПЛАН РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ ЗА 2021. ГОДИНУ

 Даје се сагласност на Финансијски план Регулаторног тела за електронске медије за 2021. годину.

 Ову одлуку објавити у „Службеном гласнику Републике Србије“.

 Седница је завршена у 16,05 часова.

 Седница је тонски снимана.

 СЕКРЕТАР ПРЕДСЕДНИК

 Тијана Игњатовић др Александра Томић